Във връзка с постъпило уведомление с вх. № ОВОС-2131/16.11.2020г., допълнителна информация с вх. № ОВОС-2131-2/02.12.2020г и становище на БД ИБР Пловдив с изх. № ПУ-01-1025(1)/23.12.2020г. за инвестиционно предложение (ИП):„Изграждане на 52 броя резервоари с общ обем от 6730 м³, 2 броя производствено складови сгради, 2 броя авто товаро-разтоварище, 2 броя помпени станции, система за улавяне на парите, противопожарен резервоар с помпена станция, пречиствателна станция, административна сграда и 2 броя КПП“ в имоти с №№ 62075.800.44, 62075.800.4 и 62075.700.231, гр. Раковски, община Раковски, област Пловдив, с възложител „ЕС ПРОПЪРТИ“ ЕООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на 52 броя резервоари с общ обем от 6730 м³, 2 броя производствено складови сгради, 2 броя авто товаро-разтоварище, 2 броя помпени станции, система за улавяне на парите, противопожарен резервоар с помпена станция, пречиствателна станция, административна сграда и 2 броя КПП в имоти с №№ 62075.800.44, 62075.800.4 и 62075.700.231, гр. Раковски. Така заявеното предложение попада в обхвата на т. 6, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Раковски и БД ИБР - Пловдив

Отговорено от РИОСВ-Пловдив на 08.01.2021г.